Brug af gratisværktøjer i undervisningen
Denne guide er udarbejdet på baggrund af et Region Midt-projekt for en digital indsats for elevaktiverende og samskabende læringsformer. 
Der findes et hav af nyttige it-værktøjer, som med fordel kan inddrages i undervisningen til fx elevaktivering, differentiering og samskabelse. Mange undervisere er allerede i fuld gang og har anvendt gratisværktøjer til forskellige formål i undervisningen. 
I denne proces er der dog rejst nogle væsentlige og relevante forbehold. For på trods af, at værktøjerne umiddelbart er frit tilgængelige og gratis at anvende, er der måske alligevel en pris, fx afgivelse af ejerskab over data og produkter. 
Siden formuleringen af ansøgningen til og bevilling af dette projekt, er der sket meget forskellige steder i landet ift. at få afdækket, hvilke gratis web 2.0 værktøjer, der ligger indenfor rammerne af GDPR. Derfor indeholder denne artikel indeholder ikke en ”white-list” over ”sikre” gratisværktøjer i projektet, men derimod nogle gode råd til inddragelse af gratisværktøjer i undervisningen og en samling af henvisninger til relevante sites. 

GPDR
Her kan du finde henvisninger til information og anbefalinger ifm. inddragelse af gratisværktøjer i undervisningen. 

Studietube
Studietube arbejder løbende med datasikkerhed og overholdelse af GDPR-lovgivningen

Gladsaxe kommunes GPDR-vurdering af apps
Gladsaxe kommune har I 2022 gennemgået 750 programmer https://laeremiddel.dk/gdpr-vurdering-af-750-undervisningsapps-letter-laereres-arbejde/ 

EMU.dk
’EMU.dk stiller en vejledning, en tjekliste og gode råd til rådighed. 

Styrelsen for it og læring
STIL har i oktober 2021 udgivet rapporten:  Analyse af datasikkerheden i gratis applikationer anvendt i undervisningssektoren. 

Rapport fra april 2019 om ’Skolers og institutioners håndtering af elevernes persondata og anvendelse af gratis digitale produkter’,
Konklusioner fra rapporten viser bl.a.:
’En af analysens konklusioner er, at såkaldte gratis, digitale produkter og sociale medier i vidt omfang anvendes i undervisningen for at gøre den mere motiverende og varieret. Undersøgelsen viste også, at skoler og selvejende institutioner uforvarende kan komme til at medvirke til deling af elevernes persondata, og at underviserne har svært ved at vurdere risikoen ved anvendelse af de gratis, digitale produkter.’ 
’Derudover viser data fra rapporten ’Lærerens digitale hverdag – kvantitativ kortlægning’ (2021), at 23 % af elever i udskolingen anvender deres eget udstyr til undervisningen og dermed kan installere apps eller tilgå hjemmesider på udstyr, som også anvendes til privatbrug. Derudover anvender over halvdelen (og på mellemtrinnet 75 %) af eleverne udstyr, som er personligt udleveret til dem (frem for klassesæt). Det giver også mulighed for privat anvendelse af udstyret fx login på sociale medier, hvilket øger risikoen for deling af personlige oplysninger.

Datatilsynet
Derudover anbefaler vi, at uddannelsesinstitutionerne løbende orienterer sig i Datatilsynets vejledninger og informationsmateriale: https://www.datatilsynet.dk/ 

Gratisværktøjer i undervisningen
I projektet Digital indsats for elevaktiverende og -samskabende læringsformer er udviklet en række aktiviteter ved brug af bl.a. gratisværktøjer, som understøtter elevaktivering og samskabelse. På www.aktiv-elev.dk kan resultaterne af projektindsatsen findes.  
Der er dog en række potentielle udfordringer ift. gratisværktøjer og produkter i undervisningen, som peger på, at det ikke kun er den enkelte undervisers opgave at sikre en hensigtsmæssig inddragelse af gratisværktøjer, men en institutionsopgave. 
På https://emu.dk/eud/it-og-digitalisering/gratis-apps-og-tjenester-i-undervisningen?b=t6-t1374-t2949 findes flere konkrete råd og cases som både kan vejlede den enkelte underviser, men også en institution ved brug af gratisværktøjer og apps. 
Derudover har vi udviklet et materiale rettet til undervisere ifm. med inddragelse af gratisværktøjer, som fokuserer på god praksis. Find det her
Vi håber dermed, at nogle af henvisningerne i denne guide kan bidrage til en reflekteret inddragelse af gratisværktøjer til understøttelse af elevaktivering og samskabelse i undervisningen. 

